Dryas Tertua

Dryas Tertua merupakan lapisan subdivisi biostratigrafi yang berpadanan dengan peristiwa penyejukan iklim yang agak mendadak, atau stadial, yang berlaku semasa pengunduran glasier terakhir. Tempoh masa yang berpadanan dengan lapisan itu kurang ditakrifkan dan berbeza-beza antara beberapa kawasan, tetapi biasanya ditarikhkan bermula pada 18.5–17 ribu tahun (ka) sebelum masa kini (SK) dan berakhir 15–14 ka SK. Seperti peristiwa Dryas Muda dan Dryas Tua, lapisan stratigrafi ditandakan dengan kewujudan begitu banyak debunga dan sisa-sisa Dryas octopetala, yakni spesies penunjuk yang menjajah kawasan artik-alp. Penamatan peristiwa Dryas Tertua ditandakan dengan pengeluaran isotop oksigen secara mendadak, yang telah diperhatikan di banyak tapak di Alps yang sepadan dengan selang masa ini.

Di Banjaran Alps, Dryas Tertua berpadanan dengan tempoh stadial Gschnitz glasiasi Würm. Istilah ini pada asalnya ditakrifkan khusus untuk rekod daratan di wilayah Scandinavia, tetapi telah digunakan untuk kedua-dua stratigrafi teras ais di kawasan seluruh dunia, dan merujuk kepada tempoh masa itu sendiri dan pembalikan sementara yang berkaitan dengan pengunduran glasier.

Di Semenanjung Iberia, glasier-glasier di Pyrenees, Sierra Nevada, Banjaran Tengah dan Pergunungan Barat Laut yang hampir keseluruhannya hilang pada 17,500 BP mula menjangkau sekali lagi. Antara 16,800 dan 16,500 BP, glasier ini secara tiba-tiba menjangkau ke lembah pergunungan dan memendapkan morain berhampiran morain yang terbentuk semasa Maksimum Glasier Terakhir. Glasier ini kemudiannya mula berayun liputannya antara penjangkauan dan pengunduran sehingga penjangkauan glasier akhir berlaku pada 15,500 BP. Seribu tahun kemudian, berikutan pengunduran glasier umum, glasier alpine ini mengecil sehingga hanya menjangkau liputan pada sirk sahaja.

 Lihat juga 

 Dryas Tua
 Dryas Muda

 Nota 

 Rujukan 

 Bacaan lanjut 

 Ehlers, Gibbard, Hughes (eds) (2011) Quaternary Glaciations - Extent and Chronology: A Closer Look Elsevier
 Bradley, Raymond S. (2013) Paleoclimatology: Reconstructing Climates of the Quaternary Academic Press

 Pautan luar 

 Holosen
 Kajian resolusi tinggi sedimen tasik   
 Glasier dan Iklim di Austria Barat
 Tempoh Pengglasieran Shetland Akhir
 Kronologi Perubahan Iklim Semasa Penyahglasieran Terakhir
 Penjangkauan Ais Glasier Akhir di kawasan Maritim Kanada
 Zuhrah Neuchatel
 Brown Bears
Kategori:Era bersejarah
Kategori:Pleistosen
Kategori:Sejarah iklim
Kategori:Zaman ais
Kategori:Holosen
Kategori:Kronologi